Lanserte seg selv som Sigrids drapsmann i avhør
VG har tidligere omtalt 38-åringens fire drapsteorier. I retten blir han konfrontert med opplysningene han kom med i avhøret i mars.- Ja, det er riktig. Det kan være en mulighet. - Et komplott mot deg, altså, spør Prebe. - Jeg vil ikke bruke det uttrykket. Men det er ingen bevis for at hun er blitt drept, heller.- Det er også en teori. Jeg kan presentere 50-100 teorier. - Men det kan være deg, spør Prebe. - Det er det heller ingen som kan bevise, svarer 38-åringen.- Det har jeg ingen formening om. Jeg vet ikke, sier 38-åringen.I et annet avhør blir 38-åringen konfrontert med at Sigrids blod er funnet i campingvognen. Han blir også konfrontert med at det er funnet blodspor på en reklameavis fra G-sport. Avhøret ble spilt av i Oslo tingrett tirsdag. Avhørslederen konfronterer 38-åringen med at reklameavisen er funnet i en søppelsekk med hans fingeravtrykk. I sekken er det funnet en Biltema-pose - også på den er 38-åringnens fingeravtrykk funnet. - Dette er ikke noe jeg kan svare på. Men hvis det er mine fingeravtrykk, så må det være noe jeg har tatt på. Men jeg vet ikke noe mer.Mens avhørslederen fortsetter å presse ham på hva hans kommentar er til funnene, lanserer 38-åringen plutselig en teori: - Jeg bare tenkte fra tidligere avhør. At hun var pakket inn i noen dyner og dynket i vaskemidler. Det var bare en tanke som slo meg, sier 38-åringen i avhøret. - At du har pakket inn noe i dyner? Sigrid? Hvor kom den tanken fra, spør avhørslederen. - Det var bare en teori jeg hadde. Det er slik jeg tenker. I tiltalen står det at det var helt salmiakk over Sigrid, og at hun var pakket inn i dyner, sengetøy, plastposer og telt da hun ble funnet på Kolbotn. Påtalemyndigheten mener flere av disse gjenstandene stammer fra det de mener er drapsåstedet - campingvognen i Pallesentralen på Bryn.- Jeg sier noe om funn av blod og fingeravtrykk - og så sier du at du tenker at Sigrid kan ha blitt dynket i vaskemiddel og pakket inn i noen dyner. Hvor kom det fra, spør avhørslederen. - Det var en tanke som slo meg. At noen har forsøkt å fjerne spor med vaskemiddel. Men jeg vet at det ikke går an å fjerne DNA med vaskemiddel. - Hvor kommer dette fra? - Det var bare en teori. Udetaljert. - Det var jo litt detaljer det der? - Nei, det er bare teori. Det er slik jeg tenker. Jeg har jo lest litt om denne saken i avisene tidligere. Men jeg klarer ikke å ha en fast teori. Jeg valgte å teoretisere om hvordan ting kan ha skjedd.
I avhør med politiet, lanserte 38-åringen fire teorier om hva som kan ha skjedd med Sigrid Giskegjerde Schjetne (16). En av dem er at han «klikket totalt» og drepte henne.